Ou kapab ere!—Kontant nou e vin zenere
Veye! | No. 1 2018
LIR AN Afrikaans Albanian American Sign Language Amharic Arabic Argentinean Sign Language Armenian Armenian (West) Aymara Azerbaijani Azerbaijani (Cyrillic) Baoule Bislama Boulou Brazilian Sign Language Bulgarian Cambodian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chopi Cibemba Cinyanja Colombian Sign Language Croatian Czech Danish Drehu Dutch Ecuadorian Sign Language Efik English Estonian Ewe Fijian Finnish Finnish Sign Language French Georgian German German Sign Language Greek Greenlandic Gun Haitian Creole Hebrew Hiligaynon Hindi Hiri Motu Hmong (White) Hungarian Hungarian Sign Language Ibanag Icelandic Igbo Iloko Indonesian Italian Italian Sign Language Japanese Japanese Sign Language Kannada Kazakh Kikaonde Kiluba Kinyarwanda Kirghiz Kiribati Kirundi Kongo Korean Korean Sign Language Kreol Seselwa Kurdish Kurmanji (Caucasus) Kurdish Kurmanji (Cyrillic) Latvian Lingala Lithuanian Luganda Luvale Macedonian Macua Malagasy Malay Malayalam Maltese Mambwe-Lungu Mauritian Creole Mbunda Mexican Sign Language Mongolian Myanmar Ndebele (Zimbabwe) Nepali Norwegian Otetela Pangasinan Papiamento (Aruba) Papiamento (Curaçao) Persian Polish Polish Sign Language Portuguese (Brazil) Portuguese (Portugal) Punjabi Quebec Sign Language Quechua (Bolivia) Quichua (Chimborazo) Quichua (Imbabura) Romanian Russian Samoan Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovak Sign Language Slovenian Solomon Islands Pidgin Spanish Spanish Sign Language Swahili Swahili (Congo) Swedish Tagalog Tajiki Tamil Tatar Telugu Tetun Dili Thai Tigrinya Tok Pisin Tshiluba Tshwa Tsonga Turkish Tuvaluan Twi Ukrainian Urdu Uzbek Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yoruba Zulu
OU KAPAB ERE!
Kontant nou e vin zenere
DIMOUN I KRWAR KI POUR ZOT ERE E REISI DAN LAVI ZOT BEZWEN ANNAN BOKOU LARZAN EK KEKSOZ MATERYEL. Vi ki zot krwar sa, plizyer milyon dimoun i travay plis pour ganny plis larzan. Me eski larzan ek keksoz materyel i kapab fer nou ere? Ki levidans i montre?
The Journal of Happiness Studies i montre ki apre ki nou’n ganny sa ki neseser pour viv, plis larzan pa fer nou pli ere. Pa larzan ki problenm. En lartik dan magazin Monitor on Psychology i dir ki “zefor an plis ki en dimoun i fer pour ganny larzan ki fer li malere.” Sa bann parol i parey sa konsey ki’n ganny donnen dan Labib apepre de mil an pase ki dir: “Lanmour pour larzan i rasin tou sort move keksoz e pour satisfer sa lanmour, serten in . . . sibir en kantite douler.” (1 Timote 6:9, 10) Me ki douler?
ENKYET E PA DORMI BYEN AKOZ LARISES. “Sonmey en labourer i profon, menm si i ganny zis en pti pe manze oubyen bokou pour manze; me en zonm ris pa dormi akoz i posed tro bokou.”​—Eklezyast 5:12.
DEZAPWENTE LER EN KEKSOZ KI TI POU FER OU ERE PA ARIVE. Sa i akoz sa lanvi pour annan plis larzan pa zanmen kapab ganny satisfer. “Larzan pa zanmen ase pour sa enn ki kontan larzan; menm sa enn ki kontan larises pa zanmen satisfe avek sa ki i annan.” (Eklezyast 5:10) En dimoun ki telman anvi keksoz materyel i kapab aret fer bann keksoz enportan, parey pas bann bon moman avek son fanmir ek zanmi oubyen fer keksoz ki fer plezir Bondye.
SAGREN E FRISTRE LER LARZAN I DEVALYE OUBYEN BIZNES I FAID. “Pa fatig ou pour vin ris; ganny ase lespri pour ou refize. Ler ou lev lizye pour get larises, in fini ale; en kou an gran, i’n ganny lezel, parey en leg, in anvole ver lesyel.”​—Proverb 23:4, 5.
BANN KALITE KI POU FER NOU ERE
KONTANT NOU AVEK SA KI NOU ANNAN. “Nou pa’n vin avek nanryen dan sa lemonn e nou pa kapab al avek nanryen osi. Alor, si nou annan manze ek lenz, nou pou kontant nou avek sa bann keksoz.” (1 Timote 6:7, 8) Bann dimoun ki kontant zot avek sa ki zot annan pa konplent e sa i anpes zot vin groker. Vi ki zot pa anvi plis ki sa ki zot annan, zot evit bokou traka ek lenkyetid.
VIN ZENERE. “I annan plis lazwa pour donnen ki pour resevwar.” (Akt 20:35) Bann dimoun zenere i ere akoz zot kontan vwar lezot ere menm si zot pe donn zis zot letan ek lenerzi. Parfwa zot menm ganny plis ki sa ki larzan i kapab aste. Zot ganny lanmour, respe ek bann bon zanmi ki osi zenere.​—Lik 6:38.
MET LENTERE LEZOT AVAN KEKSOZ MATERYEL. “Vomye en pla legim kot lanmour i rennyen, ki en bef angrese kot i annan laenn.” (Proverb 15:17) Ki sa verse pe esey dir? Bann bon lanmitye avek lezot i annan plis valer ki keksoz materyel e parey nou pou vwar pli tar, nou bezwen lanmour pour nou ere.
Sabina, en madanm sorti Sid Lanmerik, ti aprann lenportans bann prensip Labib. Ler son msye ti kit li, i ti difisil pour li kapab ganny tou sa ki li ek son de fiy ti bezwen pour viv. I ti annan de louvraz e toulezour i ti bezwen lev 4er bomaten. Menm si Sabina ti vreman okipe, i ti deside pour etidye Labib. Ki byenfe i ti gannyen?
Son sityasyon ekonomik pa ti sanz en sel kou me lafason ki i ti vwar keksoz ti amelyore. Par egzanp, i ti ganny lazwa ler i ti aprann konn Bondye. (Matye 5:3) I ti ganny bann bon zanmi parmi bann ki ti annan menm krwayans avek li. I ti osi santi li ere akoz i ti pe partaz sa ki i ti pe aprann avek lezot.
Labib i dir: “Lasazes en dimoun i ganny rekonnet par son aksyon.” (Matye 11:19) Dan sa menm fason, nou pou montre ki nou saz si nou kontant nou avek sa ki nou annan, nou zenere e met lentere lezot avan bann keksoz materyel.
BANN PWEN ENPORTAN
“Lanmour pour larzan i rasin tou sort move keksoz e pour satisfer sa lanmour, serten in . . . sibir en kantite douler.”​—1 Timote 6:10.
“Lanmour pour larzan” i kapab fer nou . . .
Enkyet e pa dormi
Dezapwente
Sagren e fristre
Nou pou ere si nou . . .
Kontant nou avek sa ki nou annan
Demontre zenerozite
Met lentere lezot avan keksoz materyel
Ou kapab ere!​—Kontant nou e vin zenere
Ki mannyer?
En bon lasante ek rezilyans
Lanmour
Pardonnen
En bi dan lavi
Text Opsyon pour download bann piblikasyon dan forma elektronik VEYE! Ou kapab ere!
VEYE! Ou kapab ere!
https://assetsnffrgf-a.akamaihd.net/assets/a/g/SC/201803/wpub/g_SC_201803_lg.jpg
Byenfe ki ou gannyen ler ou donnen